經數: 一八五三

經名: 大乘玄論卷第四

頁數: 五一

上	欄

境. 從智受名. 又實是眞俗. 非妄稱之. 當體名

實. 二者照空爲實. 涉有爲方便. 如釋論云波

若將入畢竟空. 方便將出畢竟空. 以空是實

相故名爲實. 波若照空故名爲實. 雖復照空.

卽能涉有. 此用旣巧名爲方便. 問若爾雖復

照有卽能鑒空. 此用亦巧應是方便. 答此照

雖巧. 但實智爲體故. 隱其巧名與其實稱也.

三者以內靜鑒爲實. 外反動爲權. 問此義與

前何異. 答此明若照若巧靜鑒之義皆名爲

實. 以外反動故名爲權. 四者波若爲實. 五度

爲方便. 所以然者. 波若爲空解. 空解故名實.

五度爲有行. 有行故名權. 問此與上照空爲

實涉有爲權何異. 答前照空照有. 皆是智慧.

故以二解分權實. 今約解行以開二門. 空解

爲實有行爲權. 與上異也. 問有行何故爲權.

答雖復照空卽能起行. 此義旣巧. 故爲權. 又

空是實相有非實相. 故空解爲實有行爲權.

五者照空爲實. 知空亦空卽能不證空. 故名

爲權. 所以然者. 二乘不知空. 亦復以空爲妙

極. 故名空但空. 所以證空. 菩薩知空亦空名

不可得空. 故不證空卽能涉有. 故名爲權. 此

明直知空義爲實. 實義卽劣. 知空亦空卽能

涉有. 此用旣勝. 故名爲權. 然此二慧更無兩

體. 初觀心未妙. 故但能照空. 旣轉精巧. 卽

知空亦空. 旣知空亦空. 而不壞假名. 卽能涉

有. 始終論之. 猶是一慧. 約巧未巧故分權實.

六者知苦無常故名爲實. 而不取滅名爲方

便. 以生死身實是苦空無常過患之法. 如實

照之故爲實. 二乘知此. 卽欲滅之故無方便.

中	欄

菩薩雖知. 而安身處疾. 自行化人. 故名方便.

七者直知身病非故非新故名爲實. 而不厭

離稱爲方便. 此但就有門分權實. 八者淨名

託跡毘耶. 不疾之身爲實. 現疾之跡爲權. 此

據虛實之義以明權實也. 九者以上照空有二

爲方便. 照非空有不二爲實. 非空非有卽是

一實諦. 照一實諦故名爲實. 雖非空非有. 而

空有宛然. 不動不二. 善巧能二. 故名方便. 十

者空有爲二. 非空有爲不二. 照二與不二皆

名方便. 照非二非不二名實. 淨名杜言. 釋迦

掩室. 乃名爲實. 權實多門. 略開此之十對. 卽

一途次第. □有經論. 可隨文用之. 論大義. 問

何故波若名摩訶□和不名摩訶. 答通皆得

稱大. 如上云□和俱舍羅大師方便力也. 別

而言之. 波若稱大. 略明十義. 一者實相曠而

無邊. 深而無底. 無有一法出法性外. 波若照

於實相故名大慧. □和雖巧. 不照實相故不

名大. 問二乘亦照實相. 何不名大. 答二乘未

盡其邊. 菩薩照窮原底. 故名爲大. 二者三乘

實智皆從波若中生. 所以然者. 所照實相旣

一. 卽能照波若無二. 但根性不堪故. 於一波

若開爲三乘智慧. 三乘智慧攝入波若觀中.

故名爲大. 問云何於波若出生三乘慧. 答由

實相故生波若. 由波若故有菩薩. 由菩薩故

有佛. 由佛故有三乘. 卽波若爲本故出生三

乘. 所以名大. 問三乘同觀實相. 乃以實相爲

本. 云何以波若爲本. 答要由諸佛菩薩體悟

波若. 然後說三乘敎. 始得同觀實相故波若

爲本. 問波若本出生三乘. 應是三乘通敎. 答

下	欄

勝□攝受正法出生五乘. 猶如大地出四寶

藏. 涅槃云. 卽是聲聞藏出生聲聞. 卽因緣藏

出生緣覺. 卽大乘藏出生菩薩. 可是三乘通

敎耶. 又如法花明. 長者宅內非但具七珍. 亦

有[&FFFF]#器等物. 而名長者大宅. 不名通宅. 波若

亦爾. 雖具有三乘之慧. 而名菩薩法不名三

乘通敎. 問若非三乘通敎. 何故勸三乘同觀.

答勸三乘人同觀實相波若. 不勸三乘人同

學摩訶波若. 問摩訶波若何故非三乘通學.

答論云. 波若不屬二乘. 所以然者. 旣稱摩訶

般若. 卽是大乘. 簡非二乘. 故知. 波若獨菩薩

法. 又此波若名波羅蜜. 波羅蜜者. 到佛道彼

岸. 二乘不到佛道彼岸非波羅蜜故. 摩訶波

若波羅蜜. 獨菩薩法不屬二乘. 問經但云欲

得聲聞等當學波若. 云何乃言. 當學實相波

若. 答釋論作此判. 之尋文自當見也. 又以理

推之. 必非二乘人學勸摩訶波若. 摩訶波若

旣是菩薩觀智. 豈令二乘學耶. 如涅槃云. 下

智觀故得聲聞菩提. 上智觀故得菩薩菩提.

此乃明三乘同觀中道. 豈令下智學上智耶.

問摩訶波若乃是獨菩薩法. 而波若敎中說

三乘人同觀實相. 卽是三乘通敎. 答若爾涅

槃經中. 說三乘人同觀中道. 應是三乘通敎

耶. 問若非三乘通敎. 何故令二乘人說耶. 答

長者付財凡有二意. 一欲顯敎菩薩. 二密敎

二乘. 此乃欲息於三乘同成菩薩. 云何乃言

三乘通敎耶. 三者由實相生波若. 實相旣無

所依. 則波若亦無著. 以波若無著. 能道成衆

行. 亦無所著故. 不住三界. 不中息二乘. 直趣

經數: 一八五三

經名: 大乘玄論卷第四

頁數: 五二

上	欄

佛道. 以有引導之能故. 名爲大. 問五度本非

度. 波若引導故名爲度. 亦應五度本非眼波

若引導故得有眼. 答通義亦類. 別卽不齊. 如

五盲雖隨有眼趣道入城而得度名而盲體性

終自無眼. 五度雖隨波若趣八正路至佛道

城. 而五度體性終非波若故. 開福慧二嚴意

顯於斯. 問金剛波若云菩薩不住相布施如

日光明照見種種色. 何得波若導五度不成

眼耶. 答本以般若爲眼. 五度非眼. 但波若導

之令成無所得. 不住三界. 不墮二乘. 趣佛道

故名爲眼. 非是成波若之眼也. 問若衆行中

以無所得爲眼. 亦應以無所得爲慧. 云何得

開福慧二嚴. 答無所得卽通. 福慧卽別. 若以

無所得爲慧. 亦有此義. 但非波若之慧. 所以

然者. 波若有無所得. 復有鑒照. 五度但有無

所得. 無有鑒照. 故不名慧也. 四者五十二種

大賢聖位在波若觀中. 故名爲大. 所以然者.

今卽唯一波若. 但明昧不同故. 開成五十二

位. 五者三大阿僧祇劫. 修此大慧故名爲大.

六者能斷大惑. 所謂無明. 是故經云. 無明住

地其力最大. 二乘雖傾四住. 未能斷之. 菩薩

照窮實相. 方除此大惑. 故名爲大. 七者拔三

界內外一切大苦故名爲大. 八者諸大菩薩

之所行法故名爲大. 九者於衆行中最勝無

過故名爲大. 十者信之而得大福. 毁之而招

大罪. 故名爲大. 此之十義. 自有偏約波若. 自

有具通二慧. 可隨義配之. 問波若待小名大.

不待小名大. 答具有二義. 一者待二乘小慧

故名爲大. 問二乘爲小慧菩薩爲大慧. 二乘

中	欄

小波若菩薩大般若. 何故言波若不屬二乘.

二乘心中名道品耶. 答講者不體其旨. 喜滯

此言. 論云波若不屬二乘. 此是摩訶波若. 菩

薩大慧故. 不屬二乘. 非二乘之人無有空慧

也. 不得小名大者. 波若體性是大故言不待.

不如二乘智慧形凡則大望菩薩卽小. 問菩

薩形二乘卽大. 望佛卽波若爲小. 故在佛心

中變名薩波若. 寧言體性大耶. 答波若是因

中之極功在十地. 故名爲大. 不望佛也. 又波

若通因果. 果地波若卽最上無過. 故體性爲

大. 如什公云. 薩波若卽爲老波若也. 又言絶

待大者. 得小名大. 雖復絶小. 猶未絶大. 爲名

言所及. 故非好大. 大小雙絶. 方是好大. 問何

文證之. 答題云摩訶波若. 波若深重而智慧

不稱. 亦摩訶深重. 大不能稱. 卽其證也. 又照

明品云. 不作大小名爲摩訶. 復是良證. 問雙

絶大小. 今非大非小. 歎美爲大. 還復待小. 何

名絶待. 答此大絶小絶大. 故名絶待. 問絶

大絶小名之爲大. 卽待大待小皆名爲小. 還

是大小相待. 何有絶待大耶. 答望前卽絶.

觀後便待. 義不相違. 問波若之大與涅槃

大何異. 答通而爲言. 卽無有異. 是故論云.

若如法觀佛波若及涅槃. 是三 卽一相. 涅槃

之照卽是波若. 波若滅之則是涅槃. 涅槃無

累不盡名解脫. 無境不照名波若. 眞極可軌

稱法身. 故具於三德名爲涅槃. 波若卽是涅

槃. 故亦具三德. 波若但是智慧. 旣名爲別. 涅

槃亦但是果. 果亦別也. 問波若是涅槃三德

中一德. 亦應涅槃是波若三德中一德耶. 答

下	欄

亦得爲例. 以波若之別卽成涅槃. 亦取涅槃

之別成波若. 波若之別卽是智慧. 涅槃之別

名爲滅度. 故果德涅槃佛地波若. 皆具總別

也. 問經說三德成涅槃. 何故不言三德成波

若. 答隨擧一德皆攝. 何故無耶. 但敎起各自

有由. 涅槃敎所興. 正爲斥小乘陸斷不具三

德. 嘆大涅槃具於三. 波若敎起. 正明因行斥

二乘無二慧. 辨菩薩具權實也. 問涅槃何故

據果波若何故約因. 答涅槃名滅度. 滅度者

大患永滅超度四流. 此名必是究竟. 故就果

門. 波若名爲慧. 慧猶未決了. 宜約因也

釋道門第三. 問釋論云. 菩薩有二道. 一波若

道. 二方便道. 云何爲二道耶. 答有人言. 波若

道卽實相波若. 方便道謂方便波若. 是事不

然. 大判二道以爲三例. 一全依梵本應言波

若道□和道. 二具開此言應云慧道方便道.

三彼此合目如論所明. 波若依彼之稱. 方便

存此之名. 今若言實相波若方便波若. 皆稱

波若. 卽二道不分. 又實相波若是境. 方便波

若是智. 豈可以境智爲二道耶. 若言實相波

若是實慧方便波若是方便慧以爲二道. 是

亦不然. 論云波若方便以爲二道. 何得皆稱

波若. 若爾二道俱應名方便. 又立三波若. 皆

就波若道中論之. 一實相波若. 二觀照波若.

三文字波若. 實相能生波若. 故名波若. 文字

能詮波若. 以所詮爲稱. 亦名波若. 三觀照當

體名爲波若. 問何故但立此三不多不少. 答

凡有三義. 實相爲能生之境. 觀照爲所生之

智. 文字爲能詮之文. 要具此三不得增減.

經數: 一八五三

經名: 大乘玄論卷第四

頁數: 五三

上	欄

又合此三以爲三雙. 實相爲境. 觀照爲智. 謂

境智一雙. 境智爲所詮. 文字爲能顯. 能所一

雙. 境智則自行. 爲衆生說. 故有文字. 自行化

他一雙. 二者實相卽無爲. 波若. 觀照卽有爲

波若. 所以然者. 論云諸法實相者心行言語

斷. 無生亦無滅寂滅如涅槃. 實相旣無生滅.

故是無爲波若. 實相能生觀智. 觀智始生故

名有爲波若. 一切唯有此二. 詮此有爲無爲.

名文字波若. 文字從所詮爲名. 通爲無爲. 當

體明之. 有爲所攝. 三者實相是無爲波若. 文

字是有爲波若. 觀照亦有爲亦無爲. 菩薩累

猶未盡. 卽未勉生滅故名有爲. 佛卽無惑不

淨. 無復生滅. 故是無爲波若. 問何故有煩惱

卽有生滅耶. 答以有煩惱. 不得了悟本自無

生滅故有生滅. 若無煩惱. 卽悟觀心本自無

生卽是無爲. 不言轉有爲波若故成無爲也.

此三門總攝境智爲無爲理敎因果故. 但立

三也. 問亦得實相爲實慧觀照爲方便以不.

答若以佛性爲實相. 本自有之. 名爲實慧. 觀

照修習始生名爲方便. 此非照有爲方便照

空名爲實. 若權若實. 始有之義皆名方便. 本

有佛性覺照之義名爲實也. 地論人. 眞修波

若卽本自有之. 緣修波若卽修習始起. 性淨

涅槃方便涅槃亦爾. 此猶是舊本始之義. 問

與今何異. 答本性淸淨名爲本有. 約緣始悟

本淨故名始有耳. 然正道未曾本始. 亦非垢

淨. 又舊宗爲無爲決定是二. 今明. 未得菩提.

卽無爲成有爲. 若得菩提. 卽有爲成無爲. 豈

離有爲別有無爲. 如前釋也. 爲無爲例然. 諸

中	欄

法本性淸淨故名無爲. 未悟本無生滅名有

爲. 然波若未曾爲無爲也. 問波若道旣開三.

方便道亦有三不. 答通亦有. 謂境智文字. 但

實慧從境立名. 故必須辨境. 方便從巧受稱.

故不須辨境. 而文字卽通二道也. 然方便雖

不從境立名. 實照世諦之境卽亦具三也. 觀

照旣有爲無爲. 方便亦爾. 如來二智. 卽是無

爲. 菩薩二道. 猶是有爲. 問實相波若唯是境

亦得是智. 答有人言. 實相波若但是境名也.

釋論四十三卷問曰. 前說智慧名波若. 今何

故說空爲波若. 答果中說因如云食布. 此義

應是因中說果. 而言果中說因者. 逆討明義.

智慧正是波若. 實相能生智慧. 智慧是實相

之果. 而於智慧說實相爲波若. 故言果中說

因. 南北同此釋也. 有人言. 佛有三種. 一者法

身二者報身三者化身佛. 實相卽法身佛. 實

相可軌. 名之爲法. 此法有體. 故名爲身. 而實

相非佛. 能生佛故. 所以名佛. 二者報身. 卽修

行會實相理. 實相旣常. 報佛亦常. 以法常故.

諸佛亦常. 三化佛卽應物之用. 此北土論師

釋也. 有人言. 修空無相. 會理圓通. 心意識滅

煩惱淸淨. 此無爲波若. 卽是實相. 若有行境.

未勉生滅. 卽菩薩六度. 得十地差別. 名有爲

波若. 此南方尙禪師義也. 復有人言. 實相卽

眞諦理. 會此理煩惱盡故. 離生滅同眞如等

法性. 無爲而無不爲. 卽實相是境也. 此亦南

方成實師義. 今辨釋論意. 可得有五句文. 一

者因中說果. 如名實相爲波若. 二果中說因.

如說波若爲實相. 三當因說因. 實相非波若.

下	欄

四當果說果. 波若非實相. 五非因非果. 故論

釋實相. 文云. 因是一邊果是一邊. 離此二邊

名爲中道. 緣是一邊觀是一邊. 離此二邊名

爲中道. 故知. 實相未曾因果. 亦非境智. 而隨

緣逐義. 有上四句不同. 衆師不應汎引隻文

以通圓旨也. 問舊云實慧方便慧普皆稱慧.

何故二道不得俱名波若. 答外國名波若. 此

方□爲慧. 梵本名□和. 此土云方便譯經之

人. 欲定彼此方言故分於二道. 若□云波若.

卽兩名相監故. 叡公述羅什譯經之體云. 故

音失者. 正之以天竺. 秦言謬者. 定之以字義.

不可變者卽而書之. 故知. 二道不得俱稱波

若. 問若爾舊何得云實慧方便慧. 答欲明實

法方便俱有鑒照之功故. 悉稱慧耳. 此是義

釋. 非立二道之名. 立二道之名. 但云慧與方

便. 問何故波若名慧方便不名慧耶. 答通而

言之. 波若旣照得名爲慧. 方便亦照亦得稱

慧. 方便旣巧. 波若亦巧. 但立此二名. 欲相開

避. 隱顯互說. 波若顯其照名隱其巧稱. 方便

顯其巧稱隱其照名. 所以然者. 波若從實 相

境立名. 又當其體故. 顯照隱巧. 方便不從照

俗境立名. 但取巧用故顯巧沒照. 又慧名照

空. 波若旣是空慧. 所以名慧. 方便涉有不得

名慧. 問波若照空名慧. 方便涉有應稱爲智.

答如前釋之. 方便非不照有. 正以取巧能故

不云智也. 問何以知波若爲體方便爲用. 答

釋論第百卷云. 問上已付囑竟. 今何故復囑

累. 答上說波若體竟. 今說方便用. 故波若爲

體. 方便爲用. 論又云. 波若與方便本體是一.

經數: 一八五三

經名: 大乘玄論卷第四

頁數: 五四

上	欄

而隨義有異. 譬如金爲種種物. 此明權實一

體約義分二. 金喩波若. 波若爲體. 金上之巧.

譬於方便. 方便爲用. 問波若何故爲體. 方便

何故爲用. 答實相爲本. 波若照實相故. 波若

亦爲本. 所以爲體. 諸法爲末. 方便照諸法故.

方便爲用. 問何以知. 實相爲本. 答論初卷云.

三悉檀可破. 第一義悉檀不可破. 滅一切言

語. 過一切戱論. 第一義悉檀卽實相. 論又云.

除實相以外一切皆名爲魔. 故實相爲本. 又

迷實相故有六道. 悟實相卽有三乘. 故實相

爲迷悟之原. 所以稱本也. 此是對虛妄名之

爲實. 若無虛妄卽亦無實. 如前云. 非境非智

非果非因. 不同舊宗有天然實相境也. 問若

波若爲本. 卽波若勝方便劣. 何故六地名波

若七地稱方便. 答金雖是體. 未作巧物. 則金

爲劣也. 暇金爲巧. 卽巧勝於金. 六地雖得波

若之體. 未得妙用故波若則劣. 至七地時. 波

若妙用. 故稱爲方便勝也. 是以論云波若淸

淨反名方便. 此言反者. 照空之慧. 未能涉有.

故空慧未巧但名波若. 照空之慧. 卽能涉有.

故轉名方便. 問曰. 旣反名方便. 應失波若之

名便無二慧. 所以然者. 得波若時. 未有方便.

得方便卽無復波若. 答二慧更無別. 體巧之

空慧. 卽名方便波若. 空慧之巧. 稱波若方便.

譬如金巧巧金. 巧不失金. 金未有巧也. 問空

慧有二巧. 一照空不著. 二卽能涉有無滯. 二

巧之中. 以何爲方便. 答波若略有四力. 一者

照實相. 二者無所著. 三者斷諸惑. 四者能導

方便. 此四用卽是次第. 由不見一切相. 而見

中	欄

實相. 實相旣無所依. 卽波若亦無所著. 以無

所著. 衆累寂然. 以無累故. 能導方便. 令涉有

無染. 若然者照空及於空無著. 是波若之力.

故囑空慧. 卽空慧而能涉有. 此囑方便. 故兩

巧不同. 問方便涉有具幾力耶. 答一有照境

之功. 二有不證空力. 三起行之用. 問涉有無

著. 是方便之功. 波若力耶. 答涉有卽屬方便

之力. 無著由波若之力. 以波若無著. 於波若

觀中. 卽有巧方便用. 故此方便卽能無著. 問

方便云何能不證空. 答波若照諸法實相. 方

便能照實相諸法. 故不比空觀. 名爲不證. 如

釋論云. 波若將入畢竟空無諸戱論. 方便將

出畢竟空嚴土化人. 此卽證上諸力義. 將入

畢竟空. 卽是照實相. 無諸戱論. 謂無所著及

斷惑之功也. 方便將出畢竟空. 卽是爲波若

所導. 又 是方便不證照境起行之力. 問波若

照諸法實相. 云何方便卽能照實相諸法. 答

名爲諸法實相實相諸法. 諸法宛然而實相.

實相宛然而諸法. 諸法與實相. 不二而二.

二常不二. 由境旣爾故. 二慧得然. 故波若

照諸法實相. 而方便卽能照實相諸法也. 問

雖復實相而宛然諸法. □和照此名巧者. 亦

雖復諸法. 而宛然實相. 波若照之. 何故不巧.

答通卽例爾. 如上隱顯釋之. 又波若照實相.

而能不著. 二乘亦有其分. 則巧義不彰. 故不

名方便. 卽空而能照有. 此用旣妙. 故聲聞絶

分. 菩薩獨有故. 與方便之名. 問若卽空而照

有. 旣稱妙者. 亦卽有而照空. 亦是妙也. 答旣

能卽有而照空. 便能卽空而照有. 此是慧有

下	欄

方便解. 方便有慧解. 如此二慧. 無有優劣. 但

對二乘照空不能涉有. 故明卽空而起有用爲

妙稱爲方便. 又對六地但得波若空觀未能卽

空涉有. 故今明卽空涉有是方便也. 問於有

不著於空不證. 俱是善巧. 何故不著之巧名

波若. 波若卽劣在於六地. 不證之巧名方便.

方便卽勝在七地耶. 答如上釋之. 又有是俗

諦離有卽易. 故波若巧劣. 空是眞諦勉無卽

難. 故方便卽勝. 又入實相觀不著於有. 卽勉

凡夫地. 卽實相觀而照諸法故不滯空. 離二

乘地. 勉凡卽易. 故波若劣. 超聖卽難. 故方便

勝. 所以有六七優劣義也. 問若爾六地二慧

未等. 何得上云初地已□. 答初地望地前卽

□. 形七地卽未□. 所以然者. 初地已來. 卽得

無生動寂無□. 但寂義小强動用微弱. 故云

未□. 至於七起. 動寂無□. 二慧[&FFFF]#遊. 故稱□

耳. 問何以知然. 答若六地已來未□. 入空不

見有. 出有不見空. 二乘亦爾. 與菩薩何異. 故

知. 初地已來. 便能已□. 但微有强弱. 故說未

均耳. 問於空無著於空不證有何異耶. 答二

乘入空不存四句. 但是不著而不能不證. 菩

薩入空旣無可存. 又卽能涉有故名不證. 問

二乘菩薩入空同無所依. 何故聲聞住空菩

薩不證. 答二乘以空爲妙極. 依此無依. 是故

住空. 菩薩不以空爲妙極. 知空亦空名不可

得空. 不依此無依故能不證. 如大品云. 行亦

不受. 不行亦不受. 行不行非行非不行乃至

不受亦不受. 是名菩薩無受三昧廣大之用.

不與聲聞□支佛共. 是故能不證空. 又二乘

經數: 一八五三

經名: 大乘玄論卷第四

頁數: 五五

上	欄

無願行資空. 故入空便證. 菩薩大願大行. 資

空故入空不證. 問論云. 因名般若至佛卽反

名薩波若. 何得又云六地名波若至七地波

若淸淨反名方便. 答如前釋之. 六地之時. 波

] 體强方便用弱. 以體强故妙. 於靜觀故. 觀

空不著. 以用弱故. 未能卽空涉有於有無滯.

至於七地. 卽體用俱等. 旣能觀空不染. 卽能

涉有無著. 故名等定慧地. 等定慧地. 卽波若

用巧. 故云反. 卽從八地已上二慧俱巧. 若至

佛地. 卽兩慧同反. 實慧卽反名薩波若. 謂一

切智. 方便慧反名一切種智也. 問若至果反

名二智. 卽因中同名二慧. 何故前云波若稱

慧方便不名慧耶. 答因果立名各有其義. 果

門照一切空境名一切智. 照一切有境名一

切種智. 俱從境立名. 故宜□稱智. 因門實慧

從境方便約用. 故不得□名慧也. 問若爾何

故菩薩道慧道種慧皆名慧耶. 答因中之慧

自有多門. 立名各異. 道慧道種慧. 亦是從境

立名. 故宜□稱慧也. 問若爾但應言道慧道

種慧至果反名一切智一切種智. 云何言波

若方便反名二智. 答論云. 因中名波若. 旣反

名薩波若. 因中方便理數反名一切種智. 二

慧反爲二智. 故不待言. 問論云. 波若反爲薩

波若. 何處云方便反名一切種智. 答波若名

慧是照境之名. 果地一切智. 亦從照境爲稱.

二名相主故. 云因名波若果名一切智. 方便

就用爲目. 一切種智. 從境立名. 兩義不同. 故

經論不云方便反爲一切種智. 然方便雖不

從境立名. 而體實照有. 故反爲種智. 雖復無

中	欄

文. 理數應爾. 又因中名權實二慧. 果名權實

兩智. 亦得卽是其文

論境智門第四. 夫智不孤生. 必由境發. 故境

爲智本. 境非獨立. 因智受名. 故智爲境本. 是

以非境無以發智. 非智無以照境. 非境無以

發智故. 境爲能發. 智爲所發. 非智無以照境

故. 智爲能照境爲所照. 境爲能發爲智所照.

卽境能爲智所. 智爲能照爲境所發. 則智能

爲境所. 境之所照能發於智故. 境所爲智能.

智之所發能照於境故. 智所爲境能. 不得言

境前智後. 亦非智前境後. 亦非一時. 唯得名

爲因緣境智也. 問以何爲境而能發智. 答如

來常依二諦說法故. 二諦名敎. 能生二智故.

二諦名境. 開中曇影法師. 注中論親承什公

音旨. 什公云. 傳吾業者. 寄在道融曇影僧叡

乎. 影公序二諦云. 眞諦故無有. 以俗諦故無

無. 眞故無有. 雖無而有. 俗故無無. 雖有而

無. 雖無而有. 不滯於無. 雖有而無. 不累於

有. 不滯於無故. 斷無見滅. 不累於有故. 常

著水消. 寂此諸邊故名爲中. 詳此意者. 眞故

無有. 雖無而有. 卽是不動眞際. 而建立諸法.

俗故無無. 雖有而無. 卽是不壞假名而說實

相以不壞假名而說實相. 雖曰假名. 宛然實

相. 不動眞際. 建立諸法. 雖曰眞際. 宛然諸

法. 以眞際宛然諸法故. 不滯於無. 諸法宛然

實相. 卽不累於有. 不累於有故不常. 不滯於

無故非斷. 卽中道也. 由斯二諦發生二智. 以

了諸法實相故. 生□和波若. 以悟實相諸法

故. 生波若□和. □和波若而宛然□和. 波若

下	欄

□和而宛然波若. 以□和宛然波若故. 不著

於有. 波若宛然□和故不滯於無. 不累於有

故常著水消. 不滯於無故斷無見滅. 寂此諸

邊故名中觀. 是以二諦中道. 還發生二智中

觀. 二智中觀. 還照二諦中道. 故境稱於智. 智

稱於境. 境名智境. 智名境智也. 二境旣正明.

二智義明. 故須約境以辨於智. 二乘不得二

智者. 良由不見此二諦. 不得正觀者. 亦由不

見二諦卽是中道故也. 問波若照諸法實相

□和照實相諸法. 卽波若不照諸法□和不

照實相. 將非限局聖心失無□妙用. 答波若

爲□和之體. □和是波若之用. 體鑒實相. 用

照諸法. 故開此二門. 卽智無不圓. 照無不盡.

若同照實相. □鑒諸法. 卽二境不分. 兩慧相

監. 問舊說亦然與今何異. 答波若體非不能

照諸法. 但用旣照不煩波若照耳. 若用旣照

諸法. 而體復照者. 卽一境二照. 亦應二境一

智生. 是故二慧不□照也. 舊義波若不能照

諸法. □和不能照實相. 雖復□觀. 智用□別.

卽是格局聖心. 封執二見. 問前云波若不著

有方便不證空. 後何故復云□和涉有不著

波若鑒空無滯. 答不著空者. 凡有二義. 一者

波若照實相. 實相旣無所依. 卽波若亦無所

著. 此是般若之力. 二不證空名爲不著. 此方

便之力. 不著有者亦具二義. 一者波若入空

故不著有. 二者方便爲波若所導. 故能涉有

不著. 亦是波若之力也. 是故經中又言. 波若

不著空. 方便不著有. 或言. 波若不著有. 方便

不證空. 各擧一門義無違背. 問若波若照空

經數: 一八五三

經名: 大乘玄論卷第四

頁數: 五六

上	欄

□和鑒有卽二智皆照. 何言波若無知. 答波

若雖知. 而無所知. 雖無所知. 而無所不知. 問

波若知實相故言無知. 亦卽知波若故言無

知. 答旣約二境分於二智. 卽波若知實相故

言無知. 不得云知波若故無知. 若知波若卽

是方便. 問波若契實相卽內外□冥緣觀俱

寂. 方便照俗. 何能知此波若. 答波若無知而

知爲方便所知. 知而無知. 卽方便不知. 問波

若無知而知. 知而無知. 方便亦得爾不. 答指

實爲權. 指權爲實. 權實不二亦得爾也. 不二

而二. 則無知而知. 名爲方便. 知而無知. 稱爲

波若. 問波若照空具知與無知. 方便鑒有何

不然耶. 答二而不二皆具二也. 不二而二. 波

若所知之境. 是空能知之智爲有. 故具知與

無知. 而方便能知所知境智皆有. 故波若有

知有無知. 而方便但有知也. 問云何波若具

知無知. 答波若知實相卽緣觀俱寂. 是故無

知. 而境智宛然. 故不失知. 此無知而知. 知則

無知. 問若爾與開善至忘彌存何異. 答彼彌

存之義. 終非至忘. 至忘之義. 終不彌存. 今以

彌存爲至忘. 至忘爲彌存故爲異也. 問舊義

亦然. 與今何異. 答彼至忘時智終不作境. 境

終不成智. 則是境智二見. 若智卽是境. 境旣

無知. 智亦應爾. 若境則是智. 在智旣照. 境亦

應然. 今對此一門. 略□大乘樞要觀行淵府.

經云. 貪欲則是道. □癡亦復然. 如是三法中.

無量諸佛道. 貪欲則是道者. 然貪欲本來寂

滅自性淸淨. 卽是實相. 如斯了悟便名波若.

豈有實相之境異波若觀耶. 故境智不二. 照

中	欄

貪欲雖本寂滅而於衆生宛然有貪. 便名方

便. 傷其無貪謂貪. 而欲拔之故. 此方便卽名

大悲. 欲令悟貪無貪. 與無貪樂. 卽此大悲復

名慈也. 故一句觀行. 具境智二門慈悲兩觀.

初信此法便名十信. 次解此法稱爲十解. 乃

至證悟究竟了達名爲佛心. 豈非一貪觀中

具諸佛道. 次論二經. 問大品明實相不生不

滅能生波若. 涅槃云十二因緣不生不滅發

於觀智. 二經同釋境智. 有何異耶. 答略明四

句. 一開因果開境智. 二合因果合境智. 三開

因果合境智. 四開境智合因果. 開因果開境

智者. 則波若所明. 因有道慧道種慧. 果則一

切智一切種智. 謂開因果也. 實相能生波若.

則實智之境. 世諦能生方便. 爲權智之境. 謂

開境智也. 次合因果合境智者. 如涅槃五性

之義. 一因性. 二因因性. 三果性. 四果果性.

五非因非果性. 此之五性. 更無二體. 十二因

緣能生之義. 則名爲境. 所發之義. 便名觀智.

觀智明了故稱菩提. 菩提無累卽是果果. 然

十二因緣. 本性淸淨. 未曾因果. 亦非境智故

名非因非果. 然此五性旣無二體. 則轉境爲

智. 反因爲果. 如斯因果. 未曾因果. 故名合因

果合境智也. 三合因果開境智者. 亦如大品

以波若爲因薩婆若爲果. 因果更無二體. 轉

波若之因爲薩婆若果故. 什公云. 薩婆若則

是老波若. 此名合因果也. 開境智者. 實相雖

能生波若. 而不轉實相之境爲波若. 亦不轉

世諦之境. 爲方便之智. 故名開境智. 次開因

果合境智者. 亦如涅槃轉境爲智故. 名合境

下	欄

智. 而有因與因因果與果果故. 云開因果也.

問旣轉境爲智亦轉因爲果. 卽應同境智俱

合. 答經開因與因因果與果果故. 言開因果.

而取境智. □作因因之名. 沒境智之稱故. 言

合境智. 問二經何故開合不同. 答涅槃就十

二因緣辨境智義. 欲明衆生皆有佛性. 衆生

卽是十二因緣. 因緣能生卽境. 所生卽智. 更

無二體故明合境智也. 大品辨實相生波若.

能生卽是無爲波若. 所生卽是有爲觀智. 故

不轉無爲波若. 成有爲波若故. 開境智也. 此

皆不二而二. 故二經不同. 若二而不二. 更無

異也

同異門第五. 問凡有五時二智. 一照事中之

法爲權. 鑒四諦之理爲實. 謂三藏敎二智也.

二照眞空爲實. 鑒俗有爲權. 此大品敎二智

也. 三知病識藥爲權. 應病授藥爲實. 淨名經

二智也. 四照一乘爲實. 鑒二乘爲權. 法花二

智也. 五照常住爲實. 鑒無常爲權. 涅槃二智

也. 如上所明者. 乃是釋大品敎意. 云何以Ｃ

淨名經宗. 答五時之說四宗之論. 乖文傷義.

古已詳之. 今當略說. 尋一經之內. 具有五文.

不待始終. 方備諸智. 如大品云. 廣說三乘之

敎. 菩薩遍學諸道. 卽識照四諦之理爲實. 鑒

事中之法爲權. 故大品敎中有三藏二智也.

波若鑒空. □和涉有. 九十章經盛談此法. 卽

空有二智. 論釋畢定品. 引法花經. 謂三一二

智也. 法尙品云. 諸佛色身有去來. 法身無去

來. 則常無常二智也. 知病識藥. 衆經皆具. 不

待言之. 故大品一經. 備五二智. 淨名經中. 具

經數: 一八五三

經名: 大乘玄論卷第四

頁數: 五七

上	欄

諸智者. 問疾品明三空自調爲實慧. 嚴土化

人爲方便. 卽空有二智. 弟子品云. 佛身無爲.

不墮諸數. 亦出現生死五濁. 則常無常二智.

不二法門品. 明聲聞心菩薩心不二. 謂一乘

實智. 照大小差別名三乘權智. 問不二法門

云何卽一乘耶. 答不二之理. 則是乘本故名

爲乘. 由體不二之理故. 生不二之觀. 由不二

之觀. 能導衆行到薩婆若. 故十二門論明大

分深義. 所謂空也. 以通達是義. 卽通達大乘.

具六波羅蜜. 無所障□. 問不二之理通爲三

乘之本. 豈但一乘本耶. 答理旣無二. 乘豈三

哉. 但唱此言則知歸一. 又無二之理. 卽是一

乘異名也. 又尙明常住. 豈不顯一乘. 故知. 淨

名亦具五二智. 法花經具諸智者. 方便品云.

我雖說涅槃. 是亦非眞滅. 諸法從本來常自

寂滅相. 昔涅槃非眞滅. 今涅槃爲眞滅. 則昔

涅槃非眞常. 今涅槃是眞常. 又天親論釋壽

量品. 具辨三身. 化身則有始有終. 報身則有

始無終. 法身則無始無終. 故知. 具常無常義.

又若一乘之果猶是無常. 卽因異聲聞. 果同

陸斷. 是事不然. 聲聞果則是一乘因也. 安樂

行品明. 知一切法空如實相. 則是實智. 知因

緣生. 謂方便智. 亦具空有二智也. 序品列衆.

猶依小乘嘆聲聞德. 故知. 亦具三藏二智. 涅

槃備五不復待言. 問若一經之內具諸智者.

衆經何別. 答諸大乘經. 通爲顯道. 道旣無二.

敎豈異哉. 但入有多門故. 諸部差別. 雖一絶

之內具含五種. 而明義傍正不同. 三藏一敎.

唯明事理權實. 未辨餘門二智. 大品以空有

中	欄

爲正. 餘義爲傍. 法花三一爲端. 餘皆汎辨. 涅

槃以常無常爲正. 餘悉兼明. 問衆經何故有

此傍正. 答有二種菩薩. 一直往佛道. 二□小

入大. 波若爲直往菩薩. 說方便實慧不墮三

界. 不住二乘. 有兩健人. 各扶一腋. 直至佛

道. 故法花云. 有佛子. 心淨柔陸亦利根. 我記

如是人來世得作佛. 此則指波若時事. 不須

明三乘爲方便一乘爲眞實. 又□小入大之

人. 於波若時通根未成. 故不正明三一之義.

而畢定品引法花經. 明退不退. 蓋是波若後

分傍及之耳. 三修比丘無常之執. 至大品時.

其根未傾故. 不廣明常住. 波若□和旣是因

行. 復須識果德. 是故大品後分略明法身常

跡有去來. 又常啼本心波若故. 以二慧爲正.

中道疑佛去來故. 傍明本跡. 問大品明有爲

波若無爲波若. 豈不正辨常無常耶. 答無爲

波若有二種. 一者以實相境名無爲波若. 所

生觀智名有爲波若. 二者以佛果法身名無

爲波若. 菩薩因慧名有爲波若. 大品經. 正明

境智爲無爲義. 傍明因果爲無爲也. 是以論

云. 欲得有爲波若. 當學無爲波若. 此明欲得

觀智當學實相境. 若言欲得於因當學果者.

於義不便也. 又云. 實相能生波若. 正是以境

生智. 若言以果生因. 義亦不便也. 若以實相

則是法身以如爲佛者. 則此境智便是因果.

上五句中. 以詳此意. 問大品何故以境智爲

無爲是正. 涅槃以因果爲無爲是正耶. 答大

品明說菩薩行. 實相能生波若. 波若故有□

和. 故以境智爲正. 涅槃盛明果德故. 因位以

下	欄

來皆是無常. 如來法身始是常住. 故以因果

爲無爲是正宗. 問大品明境智爲無爲. 云何

傍正. 答實相境雖是波若本. 而釋論開波若

爲二慧. 二慧則所生. 是有爲波若. 故以有爲

是正. 無爲境傍. 故不得以境爲宗. 問大品不

住法住波若具足六度等萬行. 爲是有爲爲

是無爲. 答不住法者. 不住一切有所得法. 以

不住一切法故. 則住波若. 此則是實相無爲

波若. 次下具足六波羅蜜中. 第六波若則是

有爲波若. 此凡明三法次第. 一者能生. 謂實

相無爲波若. 二所生觀智有爲波若. 三導成

因果之行. 問何以知不住法住波若是實相

波若耶. 答第六度中旣是有爲則知. 初是無

爲也. 又論辨六家解波若. 第六則是實相. 仍

引不住法住波若. 故知. 第六則是實相. 法花

經. 正爲□小入大之人故. 明三乘爲方便. 令

其捨小. 示一乘爲眞實. 勸其取大故. 正明三

二一慧也. 旣捨小心大. 則發菩提心. 修菩薩

行. 須學空有權實. 不著三界. 不墮二乘. 直至

佛道. 但大品旣以廣明故. 法花但略說也. 三

根聲聞. 於法花之座. 不執無常故. 未明常樂.

但旣說一乘之因. 須辨一乘之果. 是故後分

略明於常. 又說常住成前一乘. 若是無常. 還

同陸斷. 旣異昔三. 則知常住. 是故略辨常無

常也. 涅槃敎起. 正爲無常之執. 故開常住. 三

一空有前敎已明. 但略說之. 問波若爲直往

菩薩. 法花爲□小入大之人卽攝緣已周. 涅

槃敎興復何所爲. 答設敎多意. 不可一途. 大

品爲十九因緣. 涅槃所爲非一. 依法花釋此

經數: 一八五三

經名: 大乘玄論卷第四

頁數: 五八

上	欄

意者. 諸子有二. 一者失心. 卽鈍根之人. 二不

失心. 謂利根人. 雖有直往之與□小聞波若

法花□順悟. 謂不失心子利根人也. 餘失心

鈍根. 猶未服藥. [&FFFF]#林唱滅爲說涅槃. 方乃取

信. 若然者. 始蓮花藏終跋提河. 但有利鈍二

終. 爾前爲利根人. 涅槃之敎爲鈍根人. 又波

若法花之座. 皆已得道. 今聞涅槃. 更復進

悟. 故云. 爲人中象王迦葉菩薩. 說是經也. 又

有二緣. 一歷敎已得悟道. 二但聞涅槃則便

取信. 故波若法花. 雖爲兩人. 更說涅槃二智.

別論二經. 問大品淨名二智何異. 答凡有三

說. 五時者云. 大品照空有分二智. 淨名知病

識藥. 應緣授敎. 如上釋之. 四時義云. 大品淨

名同是第二時攝. 照空爲實. 鑒有爲權. 但大

品通說淺深. 淨名偏明八地之法. 北土人云.

淨名是圓頓之敎. 非染非淨染淨[&FFFF]#遊. 今謂.

□不然. 智度菩薩母. 方便以爲父. 一切衆導

師. 無不由是生. 此則空有二慧. 斯乃遍貫方

等. 豈局大品耶. 又波若鑒空□和涉有. 此總

攝諸智. 知病識藥應病授藥. 縕在其中. 豈得

彼波若二智不攝淨名權實. 故釋爲非. 龍樹

烈十大經. 謂法花等. 而波若最勝. 豈言大品

通說淺深淨名獨明妙道. 若言淨名是八地

已上之人故法妙者. 如來爲究竟果德說於

波若. 卽應最深. 又身子善吉小人. 說之便非

大法. 若云淨名辨不思議巨細容入故爲深

者. 大品明指障風力毛擧大千. 豈不明耶. 又

波若□和不思議之本也. 借座請飯不思議

之跡也. 如大品盛明二慧. 則辨不思議本. 淨

中	欄

名現通. 乃顯不思議跡. 何得本通淺深跡獨

爲妙. 若云三乘通學波若故通淺深者. 淨名

亦辨二乘之人皆以無得爲得. 豈不通耶. 若

言此經是圓頓敎者. 是亦不然. 大品等辨菩

薩權道方便適化不同. 寧獨以此經爲圓頓

耶. 今所明者. 大品淨名所明二智. 有同有異.

智度菩薩母. 方便以爲父二經同辨斯法. 但

大品前明實慧. 後辨方便. 故九十章經開爲

二道. 六十六品明波若. 後二十四品明方便

道. 所以前明實慧. 後辨方便者. 實相爲本. 諸

法爲末. 波若照實相故. 波若爲本. 方便照諸

法故. 方便爲末. 此示二本二末. 從本至末從

體起用. 故前明實慧. 後辨方便. 二者一切諸

見凡有二種. 一者有見二者無見. 波若斥其

有見. 方便破其無見. 卽顯中道. 遠離二邊故.

前明實慧. 後辨方便. 譯破見次第也. 三者菩

薩退有二事. 一貪三界二取小乘. 方便實慧

故. 不著三界. 實慧方便故. 不墮二乘. 卽入菩

薩位. 得至佛道. 要前離三界. 後離二乘. 故前

辨實慧. 後明方便. 此如法花經五百由旬□

難惡道. 三界爲三百. 二乘爲二百. 先離三百.

後離二百. 故先明實慧. 後辨權慧. 故大品中.

以二乘合爲一百. 但明四百. 雖開合爲異. 與

法花大同. 如彼廣說. 又叡公釋論序云. 正覺

知邪思之自起故. 阿含爲之作. 鑒滯有之由

惑故. 波若爲之照. 若然者. 波若卽破小乘之

有故. 前明實慧. 雖破著有. 復恐證空故. 方便

破空. 此約敎之前後爲次第也. 五就位明次

第者. 前明波若道. 謂六地已還. 次約方便道.

下	欄

則七地已上無生法忍. 此皆大判爲言. 龍樹

云. 波若中非無方便. 方便中非無波若. 但前

多明波若. 後多明方便. 次淨名經辨二慧者.

前明方便. 後辨於實. 所以然者. 此敎所興正

起於疾. 故云. 其以方便現身有疾. 以有疾故

便有方丈二會菴○兩集. 故前明方便. 後辨

實也. 又成就衆生淨佛國土. 此是菩薩方便

用故. 佛國一品. 明淨佛土. 方便已去. 辨成就

衆生. 是以此經多明方便. 又大品多明實相.

少現神通. 淨名多現神通. 少明實相. 又大品

多明實慧方便. 淨名經多辨權實二慧. 問權

與方便有何異耶. 答通卽無別. 皆是善巧之

義. 別而爲言. 方便則長. 權語則短. 今總明

三句. 一照實相爲實慧. 鑒萬法爲權. 二靜鑒

萬法爲實. 外反動爲權. 三就動用. 以不疾之

身爲實. 託疾方丈爲權. 初照實相名爲實慧.

自餘三門. 皆屬方便故. 權義短者. 但取外示

反動名之爲權. 故權是方便中之別用. 所以

言短. 問權與方便旣有短長. 兩實亦得爾不.

答方便之實則長. 權實則短. 所以然者. 方便

旣無所不爲. 實慧照無所不爲而實無所爲.

是故長也. 權智但是有中反動. 實智是有中

之靜鑒. 故權實則短. 問外示反動爲權. 則照

動無所動爲實. 但立此二成權實不. 答外示

反動爲權. 此是應病授藥. 必須內靜鑒根藥

爲實. 方成二慧. 空慧不知根藥故. 不成二慧

也

長短門第六. 總論衆經. 具有四句. 一實智長

權智短. 二權長實短. 三俱長. 四俱短. 實智長

經數: 一八五三

經名: 大乘玄論卷第四

頁數: 五九

上	欄

權智短者. 此約動靜以分二智. 靜鑒空有爲

實故. 實義卽長. 外反動爲權. 權但是有用. 所

以爲短. 問內靜鑒空有實智旣長. 外動雙說

空有. 如說二諦. 又雙現空有. 如文殊爲世王

現虛空身. 又示丈六千尺之身. 若爾動用亦

通空有. 則二智俱長. 答雖外說空有. 但從鑒

有智起故. 權爲短也. 所言權長實短者. 此約

鑒空爲實照有爲權. 分於二智照空爲實. 實

智唯是靜鑒故名爲短. 照有爲權. 權備動靜

內照根藥爲靜. 外應病授藥爲動. 權通動靜

故言長也. 二智俱長者. 就空有以分權實. 實

智照空. 權智鑒有. 鑒有之中. 明動靜二有. 實

智照空動靜皆空. 是故二智無有長短. 二短

俱短者. 但就有中以分於二. 內靜鑒有爲實.

外動用爲權. 故俱短也. 亦如淨名不病之身

爲實示疾之義爲權. 問但就有智開於權實.

就照空智亦得開之. 答實智明二不二義. 又

當其體. 是故不開. 權智是不二二義. 又爲其

用. 所以開兩. 若欲爲類照生空之淺爲權. 鑒

法空之深爲實. 又二乘之空名爲權空. 菩薩

之空稱爲實空. 照此權實二空. 亦得爲權實

二智

六智門第七. 興皇和上. 昔講此經. 明六種二

智. 以爲三雙. 謂方便實權實. 實方便權方便.

方便權實權. 故有兩實兩權兩方便也. 方便

實者. 對方便以辨於實. 謂知實相慧故名爲

實也. 權實者. 凡有二義. 一就菩薩辨之. 如照

有爲權. 就此權中. 更復明實. 如內靜鑒根藥

爲實. 外反動爲權故名權實. 又如不病之身

中	欄

爲權中之實. 亦明權實. 二約聲聞明權實者.

二乘照事中之智爲權. 鑒苦空之理爲實. 今

以大望小明二乘之實者. 蓋是權明實耳. 非

究竟實也. 次雙云. 實方便權方便者. 實方便.

卽對照實相之智名爲實方便. 權方便者. 卽

對上二乘之實明二乘方便. 此是權方便耳.

三雙云. 實權方便權者. 實權卽從實起權. 故

名實權. 如照空有皆名爲實但取外用目之

爲權. 又實權者. 二乘之權此是虛權. 菩薩之

權名爲實權. 方便權者. 此以照空爲實. 照有

爲方便. 就方便中. 更復起權. 如內照有爲實

外動用爲權. 此之六門成長短義也

論開合門第八. 二智具有開合四句. 一者開

於二慧. 如前所明. 照諸法實相故名波若. 照

實相諸法稱爲□和. 如來內照此二故有二

慧. 佛從此二生故. 有父有母. 外爲衆生還說

此二. 如釋論云. 初說波若道. 次明方便道. 初

明佛母經. 次明佛父經. 所以波若爲十方三

世諸佛父母尊經. 信之而得大福. 毁之而招

大罪. 問旣以二慧爲父母. 何者爲祖父母耶.

答約境智分之. 卽實相及諸法二境. 能發生

二智. 卽祖父母. 是故爾二名爲智母. 若據衆

行爲論. 由大悲故方有波若. 卽大悲爲波若

母. 亦由大悲故有方便. 是方便之母. 卽是父

義. 但合說之耳. 此卽是開二慧也. 問若以波

若爲母方便爲父. 何故論云波若爲母般舟

三昧爲父. 又云波若母五度爲父. 答般舟□

爲現前. 現前者. 現前見佛. 此是有行. 故屬方

便名之爲父. 五度有行. 亦屬方便也. 次第二

下	欄

合二慧者. 明波若與□和皆是波若. 所以然

者. 波若爲體□和爲用. 體卽波若之體. 用是

波若之用. 故皆名波若. 如來雖說大品九十

章開. 於二道皆稱摩訶波若經. 不以後爲方

便. 故知. 二慧皆名波若又如論云. 以金爲種

種物. 而卽是金更無別體. 又如六度中合方

便與實慧皆名波若. 問何以知然. 答餘五度.

但明五種有行. 不辨照知空有. 今照空義屬

波若. 知有義亦屬波若. 故知. 二慧皆名波若.

卽是合權實皆名實義也. 第三合權實皆名

權者. 照有功用旣名爲方便. 照空之巧. 亦是

方便故. 二照同巧. 卽兩皆方便. 又如七地中

名方便波羅蜜者. 釋論云. 是時波若淸淨反

名方便. 以至於六地波若用猶未妙故. 不名

方便. 至七地卽波若用妙故名方便. 如七地

文從方便慧起十妙行. 雖知三界空而莊嚴

三界等. 故知. 二慧皆名方便. 對此義. 亦得六

地有方便與波若皆名波若. 又如勝□云一

乘大方便. 一乘之中. 若照空照有. 說空說有.

皆名方便. 以悉是諸佛大善巧故. 亦是合二

慧爲方便也. 四者不開不合. 卽泯上三句明

諸法. 正觀未曾有實. 亦未曾是權. 亦未曾開.

亦未曾合. 故云是法不可示言辭相寂滅. 佛

不能行佛不能到. 而今有開合實權者. 皆是

無名相中. 爲出處衆生故. 明開合不同耳

斷伏門第九. 先依中論疏. 先立異家義. 然後

辨. 問二智云何斷煩惱耶. 答此經云. 佛爲增

上慢人說斷煩惱. 實不斷也. 問曰. 大小經論

皆明斷惑. 云何不斷. 答若言斷者. 今請問之.

經數: 一八五三

經名: 大乘玄論卷第四

頁數: 六○

上	欄

爲有 惑可斷耶. 如其實有卽不可斷. 又經云.

若法先有後無. 諸佛菩薩卽是過罪. 云何言

斷. 如其無惑. 竟何所斷. 又有惑卽是有見. 無

惑名爲無見. 亦有亦無非有非無. □是煩惱.

云何煩惱斷煩惱耶. 又縱有煩惱者爲所斷

慧爲能斷. 爲見惑故斷不見斷耶. 如其見者

卽明闇□. 云何斷耶. 若不相見. 復何所斷.

若言解惑相違而懸斷者. 卽天竺燃燈破震

旦闇. 一品之解. 除一切惑. 又慧獨能斷. 假伴

共除. 若獨能斷者. 菩薩何故修八聖道. 獨慧

不斷. 雖復假伴. 亦不能斷. 如一盲不見衆盲

亦然. 又一念斷爲相續耶. 若一念者惑亦一

念. 卽與俱謝. 何能斷耶. 若相續斷者. 爲滅故

續不滅續耶. 滅卽復無所續. 不滅無復能續.

云何續耶. 以是推之. 卽無所斷. 是以不應言

智斷惑. 問若爾應無有斷. 何故經云. 一念相

應慧斷煩惱習耶. 答如上推之. 卽畢竟無斷.

如是了悟卽是斷也. 所以然者. 於一切處心

解惑無從. 卽心無所依. 心無所依. 卽衆累淸

淨. 故名爲斷也. 斷與不斷不相違. 問以無所

依名爲斷者. 爲波若斷爲方便斷耶. 答舊云.

波若是空慧故斷. 方便照有卽不斷也. 今明.

有所得空有二慧俱不能斷. 無所得空有俱

能斷也. 但不二而二. 開二慧不同. 方便實慧.

卽不斷而斷. 實慧方便. 斷而不斷. 問何故爾

耶. 答有所依著. 是諸煩惱根. 諸法實相. 是無

著之本. 由實相無所依故生波若. 波若卽無

所著故衆惑淸淨. 故名斷也. 問若會境生智.

然後斷惑與他何異. 答不言惑外別有實相

中	欄

故會實相斷. 但了煩惱本自不生今亦不滅.

卽是實相. 故名會實相斷. 問爲但波若斷薩

波若亦斷. 答此義舊有二師. 或言金剛心斷.

是波若斷. 或言佛智所斷. 卽薩波若斷. 今明.

大品云. 菩薩無□道中行. 佛在解脫道中行.

無一切暗. 詳此文意. 無□解脫俱有斷不斷

義. 若一念正觀惑不現前. 卽無□正斷. 解脫

出居累外. 故解脫不斷. 故云. 佛在解脫道中

行. 無一切暗也. 若言解脫續於無□鎭前無

惑之處遮未來惑不得續生. 卽有遮斷. 故亦

名斷. 無□正斷故. 得言金剛惑盡. 未有解脫

遮未來 惑. 得云不盡故. 盡與不盡二旣不違.

問波若爲無□薩婆若爲解脫者. 得言地前

爲無□初地爲解脫不. 答有人云. 亦得如此.

小乘卽苦忍之前習行未久. 但伏非斷. 大乘

地前修行積時. 是故能斷也. 今謂不然. 大小

乘義. 乃優劣懸殊. 如來暇立大格相似. 小乘

卽七方便伏苦忍斷之. 大乘三十心伏初地

斷也. 初地中自開無□解脫. 無□正斷解脫

遮斷. 如上釋也. 問爲轉無□爲解脫. 爲無□

謝解脫生耶. 答毘曇卽謝. 成論卽轉. 斥此二

說. 餘處已明. 今略陳之. 金剛若謝別有佛果.

云何波若反名薩云若. 轉金剛而成佛者. 云

何轉無常之法而作常耶. 今明者. 具有轉謝

及不轉不謝. 若了悟金剛本不生滅. 卽金剛

是佛. 故不轉不謝. 是故經云. 一切衆生本來

寂滅. 不復更滅也. 於妄謂之心. 息生滅之見.

故名爲謝. 約了悟之者. 前謂生滅. 今悟無生

滅. 是故名轉. 二文一會義無所違. 問若地前

下	欄

伏初地斷者. 何得釋論云初地時未捨結七

地方斷耶. 答衆師不同. 生公用大頓悟義. 唯

佛斷惑. 爾前未斷. 故佛名爲覺. 爾前未覺. 瑤

師用小頓悟義. 七地方斷. 引向文證之. 今明.

皆無所妨. 大經云. 唯佛名眼見佛性. 十地已

還皆稱聞見. 卽唯佛斷惑. 爾前不斷也. 初地

已來. 但斷粗累未除細惑. 故云不斷. 七地除

細故言斷耳. 故各有其義. 不應偏執. 問爲中

伏假斷爲假伏中斷. 答適緣取悟無有定也.

自有中伏假斷. 如心性有無不可得故名非

有非無. 目之爲中. 此但伏性有無猶未斷也.

次明假有假無. 卽性有無始斷. 所以然者. 識

假有假無. 卽知畢竟無有定性有無. 故名假

斷也. 次明假伏中斷者. 對性有無. 說假有

無. 以伏性有無故云假伏. 次明悟假有不有

假無不無非有非無名中道. 前性有無始得

永斷故. 名假伏中斷也. 問亦得假伏假斷中

伏中斷以不. 答亦有此義. 如識假有無卽性

有無永斷. 名爲假斷也. 自有識假有無. 但伏

性有無. 猶未斷也. 自有悟非有非無. 但伏於

性. 自有悟非有無. 性惑永斷不須說假也. 問

云何名假名惑實法惑耶. 答成論師云. 緣假

迷假稱假名惑. 則迷假人柱等. 緣實迷實名

實法惑. 如迷五塵等. 今明. 此是三藏一部之

義耳. 大乘假實惑者. 卽向所明之. 卽前之假

名爲假惑. 卽前之實名爲實惑. 所以然者. 諸

法未曾假實. 今有此假實. 良非惑耶. 問大乘

亦有假名實法義不. 答二是假名. 不二爲中

道. 中道卽是實相. 故名實法. 迷因緣假名二